Bis jetz isch d Schwangerschaft problemlos verloffe. S isch zwar am Mami im Afang viu schlächt gsi, aber erbräche hets zum Glück nie müesse. Do drüber isch s Mami sehr froh. Schliesslich schaffets im Verchouf. Das wär jo de schön blöd gsi, wenn s de Chunde gäng hätt müesse devo renne, wäge mir.    Jede Obe vor em schlofe und am Morge vor em ufstoh  tuet s Mami s Musigdöseli, wo de Papi mir gchouft het, aloh und uf e Buch lege. Das gfaut mer ganz fescht.